इन सबके बीच मुझसे विमर्श करने वाले अनेक उच्च वर्गीय लोगो का कहना था कि मोदी के नोट वापसी के फैसले के बाद वे निराश हें और या तो काम करना बंद कर देंगे अथवा विदेश चले जायेंगे। मेरा उनसे कहना है कि अगर वो ऐसा करते हें तो इस देश पर अहसान ही होगा क्योकि वो देश में कमाते भी हें तो टैक्स चोरी कर कालाधन विदेश भेज देते हें या विदेशो से नकद में आयात कर देश के उद्योगों की कमर तोड़कर युवा पीढ़ी को बेकार कर रहे हें। कृपया अपने साथ लंपट नेताओ और नोकरशाहों को भी ले जाइयेगा और जल्द हमें बताइये कि किस देश में आप बिना कानून माने और टैक्स दिए बिना अय्याशी कर रहें हें। हमारी करोड़ो प्रतिभावान और बेकार पड़ी युवा पीढ़ी आपसे हाथ जोड़कर अनुनय विनय कर रही है कृपया ऐसे ही काम करना है तो न ही कीजिये यह देश अगर कल छोड़ना है तो आज ही छोड़ दीजिये। हमे बख्श दो प्लीज। हमें कुछ बर्ष दो, हम दिखा देंगे कैसे बनता है मौलिक भारत।